Alla l-Għoli jħares lejn iż-żgħar Hallelujah! Faħħru, qaddejja tal-Mulej , faħħru isem il-Mulej. Ikun isem il-Mulej imbierek, minn issa u għal dejjem! Minn tlugħ ix-xemx sa nżulha ikun imfaħħar isem il-Mulej! Għoli fuq il-ġnus kollha l-Mulej, ogħla mis-smewwiet hu sebħu. Min hu bħall-Mulej, Alla tagħna, li qiegħed fl-għoli? Hu li jħares 'l isfel, lejn is-smewwiet u lejn l-art. Hu li jqajjem mit-trab l-imsejken, u jerfa' mill-miżbla l-fqajjar, biex mal-kbarat iqiegħdu, mal-kbarat tal-poplu tiegħu. Il-mara bla wlied iqegħedha f'darha, jagħmilha omm ferħana b'uliedha . Hallelujah!